ประจำเดือนล่าสุด13 เมษา มีเพศสัมพันธ์วันที่3 พฤษภา 13:00 สวมถุงยางอนามัย เอาไปหลั่งข้างนอก แต่กังวลเลยทานยาคุมฉุกเฉินหลังผ่านไป 7 ชั่วโมง 20:00 เเละทานเม็ดที่2 ห่างไป12 ชั่วโมง คือ 08:00 ผ่านมา1สัปดาห์แล้วประจำเดือนยังไม่มาเลยค่ะ กังวลมากนอนไม่หลับเลย มีอาการปวดศรีษะ เวียนหัว คัดเต้านม แต่สอบถามแฟนแล้วแฟนบอกว่าไม่รั่วเพราะลองเอาไปใส่น้ำแล้ว เครียดมากค่ะ
สวัสดีค่ะ การใช้ยาคุมฉุกเฉินหลังการมีเพศสัมพันธ์เพื่อการคุมกำเนิดนั้น ถ้าได้ใช้ภายใน 72 ชั่วโมง ยามีประสิทธิภาพได้เต็มที่ประมาณ 80-90% ในการลดโอกาสการตั้งครรภ์ แต่จริงๆแล้วขณะมีเพศสัมพันธ์ถ้าได้ใส่ถุงยางอนามัยป้องกันไว้ตลอด โอกาสตั้งครรภ์น้อยกว่า 1-2% จริงๆแล้วไม่มีความจำเป็นต้องใช้ยาคุมฉุกเฉินอีกหลังจากใช้ยา ควรสังเกตอาการและรอบเดือน และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป อาการอื่นๆดังกล่าวมานั้นไม่ใช่อาการที่จำเพาะเจาะจงต่อการตั้งครรภ์